b'\n_START_ARTICLE_\nVolja in mo\xc4\x8d\n_START_PARAGRAPH_\nVolja in mo\xc4\x8d je knjiga povesti Ivana Cankarja iz leta 1911.\n_START_SECTION_\nO delu\n_START_PARAGRAPH_\nDelo sestavljajo tri povesti (Melitta, Mira in Dana), ki razre\xc5\xa1ujejo vpra\xc5\xa1anje o volji in mo\xc4\x8di. To, kar Cankar imenuje\xc2\xa0\xc2\xbbvolja\xc2\xab, je \xc5\xbeelenje, hrepenenje, te\xc5\xbeenje, torej elementi, iz katerih se razvije volja kot njihov maksimum, \xc4\x8de se izpopolnijo z umom, zlasti s sodbo o dosegljivosti in nedosegljivosti ciljev. Njegovi junaki so brez volje, tj. brez trajne dispozicije za maksimum uma. Mo\xc4\x8d pri Cankarju pa je razumljena kot du\xc5\xa1evna mo\xc4\x8d in ni nasprotje volji, temve\xc4\x8d je ena lastnost druge.'